**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**GSM:0888587505 email: oik1329@cik.bg**

**ПРОТОКОЛ № 21 / 30.10.2019 г.**

**от заседание на ОИК гр. Септември**

Днес, 30.10.2019 г., в сградата на Община Септември се проведе заседание на ОИК гр. Септември при следния дневен ред:

1. Определяне на 7 представители на ОИК Септември, които на 26.10.2019 г да придружават избирателните списъци, бюлетините и изборните материали до назначените СИК на територията на Община Септември.
2. Произнасяне по Жалба входящ № 214/25.10.2019 г. от Борислав Стефанов Малешков, постъпила в ОИК Септември от ЦИК по електронна поща.
3. Произнасяне по жалба с вх. № 199/23.10.2019 г. от Димитър Методиев Деянов.

На заседанието присъстват

Председател

Мануел Христов Манчев

Зам. председател

Али Ахмедов Чешмеджиев

Миглена Любенова Дачева

Секретар

Васил Стефанов Мезов

Членове

1. Павлинка Станоева Церовска

2. Павлина Александрова Чеширова

3. Ирина Стоянова Танева

4. Стефан Йорданов Димитров

5. Любка Василева Йорданова

6. Вера Иванова Дончева

7. Ваня Славова Биволарска

8. Нонка Петрова Кекова

9. Валя Спасова Ал Самара

Заседанието се ръководи от председателя на ОИК Септември - Мануел Христов Манчев.

След като се констатира наличието на кворум за редовно провеждане на заседанието, същото беше открито от председателя в 17:00 часа.

**По точка първа от дневния ред:**

ОИК-Септември, като съобрази, че е необходимо да бъдат определени 3 представители на ОИК Септември, които на 02.11.2019 г да придружават избирателните списъци, бюлетините и изборните материали до назначените СИК на територията на Община Септември.

**Р Е Ш И:**

Определя 3 представители на ОИК Септември, които на 02.11.2019 г да придружават избирателните списъци, бюлетините и изборните материали до назначените СИК на територията на Община Септември както следва:

Вера Иванова , Миглена Любенова Дачева и Нонка Петрова Кекова.

**По точка втора от дневния ред**:

Постъпила е жалба с входящ № 214/25.10.2019 г. от Борислав Стефанов Малешков, в ОИК Септември от ЦИК по електронна поща.

По точка 1 от жалбата се твърди участие участието на кандидатът за кмет на община Марин Рачев и кандидатът за общински съветник Георги Йовчев в откриването на нова зала на територията на община Септември.

Иска се да бъде изискана информация от Община Септември участвали ли са посочените лица във въпросното мероприятие и в качеството си на какви.

По точки 2, 3, 4 и 5 от сигнала, на основание публикации в социална мрежа „Фейсбук”, се твърди, че посредством споменаването на осъществени дейности на територията на Община Септември през мандат 2015 г. – 2019 г., се осъществява предизборна агитация, което според жалбоподателя представлява нарушение на чл. 168, ал. 3 от ИК.

Жалбата е разгледана на заседание на ОИК Септември, проведено на 26.10.2019 г. Изискана е информация от Община Септември с писмо с изх. номер 234/29.10.2019 г. като към същото е приложена и постъпилата жалба.

С писмо с вх.номер 238/29.10.2019 г. е постъпила информация от Община Септември във връзка с обекта, цитиран в т. 1 от жалбата.

Към сигнала е приложен снимков материал от брой 2 на вестник „Локомотив Септември”, който според подателя на сигнала представлява агитационен материал, съгласно разпоредбите на ИК. След запознаване със снимковия материал от местния вестник, се констатира че публикациите в същия, съгласно предоставения снимков материал касаят мероприятия, които са били предмет на разглеждане на предходни заседания на ОИК Септември. Решенията на ОИК Септември, постановени в тази връзка са влезли в законна сила, поради което комисията не дължи произнасяне във връзка с така приложения снимков материал.

За да се произнесе ОИК Септември съобрази следното:

По т.1 от сигнала се твърди да е налице нарушение на ИК, като подателя на сигнала се позовава на публикация в социална мрежа „ФЕЙСБУК”.

Съгласно чл. 168, ал. 3 от ИК ,,Във връзка с предизборната кампания се забранява безплатното използване на публичен административен ресурс’’.

Съгласно разпоредбата на § 1, т. 18 от ДР на ИК: „Публичен административен ресурс" са бюджетни средства, помещения, автомобили, самолети и други транспортни средства, оборудване и други движими и недвижими вещи - държавна или общинска собственост, предоставени на администрацията, държавните и местните органи, и държавните и общинските предприятия както и трудът на служителите в администрацията’’.

Съгласно разпоредбата на чл. 182, ал. 1 от ИК, озаглавен ,,Забрани за предизборна агитация’’: ,,Не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала’’.

Съгласно разпоредбата на § 1, т. 17 от ДР на ИК: „Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса’’.

Съгласно разпоредбата на § 1, т. 15 от ДР на ИК: „Медийна услуга" е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им. Медийни услуги са: а) печатните медии - вестници, списания и други периодични издания; б) медиите, разпространявани чрез електронни съобщителни мрежи, като: аа) обществените и търговските електронни медии - лицензираните или регистрираните обществени или търговски доставчици на аудио-визуални медийни услуги или радиоуслуги; бб) онлайн новинарските услуги - електронните издания на вестници, списания, информационни агенции и други електронни издания. Не са медийни услуги социалните мрежи - фейсбук, туитър и други подобни, и личните блогове с изключение на профилите в социалните мрежи на медиите по букви „а" и „б".

По т. 1 от сигнала - Не са налице данни за провеждане на предизборна агитация, съобразно разпоредбата на § 1, т. 17 от ДР на ИК. Както вече беше посочено, законодателят е дал легална дефиниция за ,,предизборна агитация’’. Предвид изчерпателната законодателна уредба на това понятие, разширителното тълкуване на понятието ,,агитация’’ е недопустимо. Забраната, предвидена в закона, е да се агитира ,,за подкрепа’’, респективно за ,,неподкрепа’’ на някой кандидат, партия или коалиция. Всички други действия и/или бездействия на кандидатите, осъществени в рамките на предизборната кампания, които не покриват законодателната дефиниция на понятието ,,предизборна агитация’’ не могат да се считат за нарушение на ИК. В този смисъл е постоянната практика на Върховния административен съд, обективирана в Решение № 4153/11.04.2016 г. постановено по адм. дело № 14618/2015 г. на ВАС, Четвърто отделение, Решение № 2904/09.03.2017 г. постановено по адм. дело № 2648/2017 г. на ВАС, Четвърто отделение. Аналогично е разбирането и на ЦИК, изразено в Решение № 3976-ПВР/05.11.2016 г. и Решение № 4398-НС/02.03.2017 г.

За да бъде констатирано конкретно нарушение на разпоредбите на ИК, то следва да са налице обективни данни и доказателства за осъществяване на предизборна агитация. От данните посочени в подадения сигнал, както и приложения снимков материал, инкорпориран в същия, а така също и от допълнително представените писмени доказателства, не може да се формира категоричен и безусловен извод, че са осъществени действия, които да покриват понятието предизборна агитация. Не са налице доказателства, а и не се твърди в подадения сигнал да са осъществени конкретни действия, а именно призив за подкрепа или за неподкрепа на определен кандидат, партия, коалиция или инициативен комитет.

В допълнение следва да се отбележи, че за ОИК Септември не съществува задължение за служебно събиране на доказателства. Изборният процес не е типичен административен процес, като разпоредбите на чл. 36, ал. 1 от АПК в конкретната хипотеза не намират приложение /в този смисъл Решение № 2904/09.03.2017 г. постановено по адм. дело № 2648/2017 г. на ВАС, Четвърто отделение/.

В заключение следва да се отбележи, че не са налице обективни данни и доказателства за нарушение на разпоредбите на ИК.

По точки 2, 3, 4 и 5 от сигнала, на основание публикации в социална мрежа „Фейсбук”, се твърди, че посредством споменаването на осъществени дейности на територията на Община Септември през мандат 2015 г. – 2019 г., се осъществява предизборна агитация, което според жалбоподателя представлява нарушение на чл. 168 ал. 3 от ИК. Не се посочват конкретни мероприятия, действия или бездействия, които да са предприети от който и да било участник в предизборната кампания, както и същите да съставляват предизборна агитация. Не се и конкретизира защо се счита, че е нарушена разпоредбата на чл. 168 ал. 3 от ИК, поради което не е налице нарушение на разпоредбите на кодекса.

В допълнение към горното ОИК Септември счита, че следва да бъде отбелязано, че позоваването на извършване на определени дейности в рамките на предходния мандат на кмета на общината, както и позоваването на определени инициативи, осъществени през този мандат, не представлява неправомерна предизборна агитация, както и нарушение на 168 ал. 3 от ИК. Естествено е, че всички предприети дейности по облагородяването на град Септември през мандат 2015 г.-2019 г. (както и през всички други предходни мандати) са осъществени с публични средства. Позоваването на определени постижения през определен мандат цели да покаже активността на съответния политически субект и осъществяването на неговите функции в интерес на обществото. В този смисъл ОИК Септември счита, че да се посочват конкретни достижения през определен период от време, които реално са постигнати, не е и не може да съставлява нарушение на ИК.

С оглед изложеното и на основание на чл. 88 от ИК във връзка с чл. 168 ал.3 от ИК, ОИК Септември

**Р Е Ш И:**

Не установява нарушение на чл. 168 ал.3 от ИК по т.1, т.2, т.3, т.4 и т.5 от сигнала.

Решението се подложи на поименно гласуване по т. 1 от Сигнала:

Мануел Христов Манчев НЕ

Али Ахмедов Чешмеджиев НЕ

Миглена Любенова Дачева НЕ

Васил Стефанов Мезов ДА

Павлинка Станоева Церовска НЕ

Павлина Александрова Чеширова НЕ

Ирина Стоянова Танева ДА

Стефан Йорданов Димитров ДА

Любка Василева Йорданова НЕ

Вера Иванова Дончева НЕ

Ваня Славова Биволарска ДА

Нонка Петрова Кекова НЕ

Валя Спасова Ал Самара НЕ

Решението се подложи на поименно гласуване по т.2, т.3, т.4 и т.5 от сигнала:

Мануел Христов Манчев НЕ

Али Ахмедов Чешмеджиев НЕ

Миглена Любенова Дачева НЕ

Васил Стефанов Мезов НЕ

Павлинка Станоева Церовска НЕ

Павлина Александрова Чеширова НЕ

Ирина Стоянова Танева НЕ

Стефан Йорданов Димитров НЕ

Любка Василева Йорданова НЕ

Вера Иванова Дончева НЕ

Ваня Славова Биволарска НЕ

Нонка Петрова Кекова НЕ

Валя Спасова Ал Самара НЕ

**По точка три от дневния ред:**

В ОИК е постъпила жалба с вх. № 199/23.10.2019 г. от Димитър Методиев Деянов в качеството му на кандидат за кмет на село Варвара за спазване на действащата нормативна уредба и за нарушения на ИК. Жалбата има характер на сигнал.

Твърди се следното: На 23.10.2019г в 10.40 ч на улица „Трета” авторът на сигнала е видял работници, които, според него, са назначени по чл.9 от ЗСП (очевидно се има предвид разпоредбата на чл. 9 от ППЗСП) към Кметство Варвара. Работниците са разговаряли с инж.Явор Митев, който им е искал обяснения защо разлепят предизборни плакати, след като са ангажирани само с дейности, свързани с Общината. Плакатите, които тези работници лепяли, били на кандидата за кмета на кметство Варвара Николай Николов.

В обясненията си тези работници са се оправдали, че изпълняват нареждане на кмета Николай Николов. Имената на лицата, разлепващи плакатите, са: Мария Венциславова Николова и Васка Асенова Топалова.

Посочени са свидетели на случката: господин Николай Николов, Йордан Кръстев и съседи.

Иска се ОИК Септември да провери случая и авторът на сигнала да бъде уведомен за резултата от проверката.

Прилага се снимка.

За изясняване на фактическата обстановка ОИК Септември изпрати искане за информация по случая с писмо изх. № 210/25.10.2019 г. до Димитър Деянов и писмо с изх. № 211/25.10.2019 г. до ВРИД Кмет, на Община Септември относно графика на лицата, които на 23.10.2019 г в 10.40 ч са работили по реда на чл. 9 от ППЗСП.

Постъпило е писмо с вх. № 213/25.10.2019 г. от ВРИД Кмет, на Община Септември с приложен график на лицата, полагащи общественополезен труд за периода от 14.10.2019 г. до 31.10.2019 г. От графика е видно, че посочените в Жалбата лица Мария Венциславова Николова и Васка Асенова Топалова са включени в графика и на посочените дата и час са били задължени да полагат общественополезен труд.

Постъпило е писмо с вх. № 241/30.10.2019 г. от Димитър Методиев Деянов, с което е конкретизирано, че според подателя на жалбата, нарушителят е кандидата за кмет на кметство Варвара Николай Николов, както и нарушението се изразява в използването на публичен ресурс в предизборната кампания (хора, на които се плаща с публични средства). Към писмото е приложена декларация от Явор Георгиев Митев – очевидец на инцидента.

Съгласно чл. 168, ал. 3 от ИК ,,Във връзка с предизборната кампания се забранява безплатното използване на публичен административен ресурс’’.

Съгласно разпоредбата на § 1, т. 18 от ДР на ИК: „Публичен административен ресурс" са бюджетни средства, помещения, автомобили, самолети и други транспортни средства, оборудване и други движими и недвижими вещи - държавна или общинска собственост, предоставени на администрацията, държавните и местните органи, и държавните и общинските предприятия както и трудът на служителите в администрацията”.

От доказателствата приложени към подадената жалба, както и от допълнително постъпилите такива с писмо № 213/25.10.2019 г. от ВРИД Кмет, на Община Септември и с писмо с вх. № 241/30.10.2019 г. от Димитър Методиев Деянов се установява по безспорен начин, че на посочените от жалбоподателя дата и час, лицата Мария Венциславова Николова и Васка Асенова Топалова са лепили предизборни плакати на кандидата за кмет на кметство Варвара Николай Николов. По безспорен начин се установява освен това, че същите за конкретния ден и час са включени в графика на лицата от село Варвара, които са задължени да полагат обществено полезен труд за срок от 14 дни, по 4 часа дневно за месец октомври – от 14.10.2019 г. до 31.10.2019 г. От приложената декларация е видно, че извършването на тази дейност им е било наредено от кандидатът за кмет на кметство Варвара Николай Николов.

Безспорно е, че на лицата, получаващи месечни помощи по реда на чл. 9 от ППЗСП, и които са задължени да полагат обществено полезен труд, се заплаща с бюджетни средства по смисъла на § 1, т. 18 от ДР на ИК.

С оглед изложеното както и основани на чл. 88 от ИК във връзка с чл. 168 ал.3 от ИК, ОИК Септември

**РЕШИ:**

Установява нарушение на разпоредбата на чл. 168 ал.3 от ИК.

Решението се подложи на поименно гласуване:

Мануел Христов Манчев ДА

Али Ахмедов Чешмеджиев НЕ

Миглена Любенова Дачева ДА

Васил Стефанов Мезов НЕ

Павлинка Станоева Церовска ДА

Павлина Александрова Чеширова ДА

Ирина Стоянова Танева НЕ

Стефан Йорданов Димитров НЕ

Любка Василева Йорданова ДА

Вера Иванова Дончева ДА

Ваня Славова Биволарска НЕ

Нонка Петрова Кекова ДА

Валя Спасова Ал Самара ДА

След проведеното гласуване осем от членовете на комисията гласуваха с ДА за осъществено нарушение, а 5 от членовете гласуваха с НЕ. ОИК Септември констатира, че не е налице кворум за взимане на решение, поради което следва да се постанови решение за отхвърляне по смисъла на чл. 85, ал. 4, изр. Второ от ИК.

Тъй като не се поставиха други въпроси за обсъждане, заседанието беше закрито в 19:30 часа.

Председател

Мануел Христов Манчев

Зам. председател

Али Ахмедов Чешмеджиев

Миглена Любенова Дачева

Секретар

Васил Стефанов Мезов

Членове

1. Павлинка Станоева Церовска

2. Павлина Александрова Чеширова

3. Ирина Стоянова Танева

4. Стефан Йорданов Димитров

5. Любка Василева Йорданова

6. Вера Иванова Дончева

7. Ваня Славова Биволарска

8. Нонка Петрова Кекова

9. Валя Спасова Ал Самара